સને 1881માં રેલ્વેમાં કામોમાં કમાણી કર્યા બાદ માધાપર ગામે માંડણભાઇ જીવાણીએ ઠાકર મંદિર અને શિવમંદિર, બારલા મંદિર બંધાવેલ. આ મંદિરોમાં કોઇ શિલાલેખ નથી તે ક્યારે બંધાયું તેની સાલ નક્કી થઇ શકતી નથી. કોઇ પણ મંદિરના નિર્માણ બાદ શિલાલેખ મુકવાની પરંપરા છતાં શિલાલેખ મુકાયેલ નથી. મંદિરનું નિર્માણ તેઓએ પોતાને ખર્ચે જ કરેલું હતું. કહેવાય છે કે તે સમયે કોઇ વિવાદ થયેલ કદાચ એ ટાળવા માટે પણ શિલાલેખ મુકાયો નહી હોવાનું અનુમાન થાય છે. આ મંદિરની કલાત્મક રંગબેરંગી ટાઇલ્સ એં સમયે જાપાનથી મંગાવાયાનું પણ કહેવાય છે.